เมื่อวันที่6 พ.ย. ได้มีประจำเดือนวันแรก แล้วแฟนได้หรั่งใน แล้วมากินยาคุมฉุกเฉินเมื่อวันที่8 พ.ย. คะ และเมื่อวันที่17 พ.ย. ได้มีเลือดออกมานิดหน่อยและหายไป จนวันนี้21 พ.ย. ได้มีเลือดออกมาอีกสีเข้มคะ จะท้องไหมคะ หรืออาจเป็นผลข้างเคียงของยาได้ รบกวนตอบกลับด้วยนะคะ
สวัสดีค่ะ ยาคุมฉุกเฉิน เป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดท้องตามมาซึ่งหลังการใช้ยาคุมฉุกเฉินประมาณ 1-2 สัปดาห์ อาจมีเลือดออกผิดปกติทางช่องคลอดได้ดังกล่าวมา จะออกเล็กน้อย ไม่มาก หายได้เองภายใน 1-3วัน แต่หากผ่านจากการกินยามาหลายสัปดาห์ มีเลือดออกอีก ต้องดูว่าเป็นเลือดตามรอบเดือนหรือไม่ ถ้ายังไม่ถึงรอบเดือน 22-35 วัน แล้วเลือดออกมาอีก อาจจะต้องตรวจหาสาเหตุที่เลือดออกผิดปกติที่แน่ชัด แต่จากที่กล่าวมา การออกกระปริดกระปรอยห่างกันประมาณ 4 วันจากครั้งแรก อาจจะยังเป็นผลข้างเคียงยาได้หลังจากนี้ให้สังเกตรอบเดือนอีกครั้งว่ามาตามปกติหรือไม่ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป